Лъчезар Станчев
Скороговорки

chitanka.info

1. Зайо под лозата сяда,

зелето си сам изяда.

2. Кола без колела кола ли е?

3. Слънчоглед на слънце не слънчасва.

4. Уплете се осата

на Косето в косата.

5. Върба грабна сърпа,

пребради се с кърпа.

6. Сняг покри поля гори.

7. Гарван край гората грака.

Зайо в храста зъби трака.

8. Хвъркал дрозд от грозд на грозд,

хъркал Гроздьо наш на пост.

Рипнал Гроздьо, но разбрал

дроздът

гроздето обрал.

9. Ако река с ръка в река да бръкна,

рака осмокрак ще ви измъкна.

10. Мара намери Мира,

не я остави на мира.

11. Райко край вълните сини

сбира раковини.

12. Откакто Радко с трактора оре,

дървеното рало ще умре.

13. Често Спиро спира

с лодката сред язовира.

14. Загубих гума по друма,

изрових орех под шума.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.